Tiger (τορπιλοβόλο, 1928)

Το τορπιλοβόλο Tiger (γερμ. «τίγρη») ήταν το τρίτο από τα έξι του Τύπου 24 που ναυπηγήθηκαν για το Γερμανικό Ναυτικό (μετά το τέλος του Α΄ Παγκοσμίου «Reichsmarine», από το 1935 «Kriegsmarine») την δεκαετία του 1920. Πραγματοποίησε πολυάριθμες περιπολίες σε ισπανικά νερά κατά την διάρκεια του εμφυλίου που μαινόταν στην χώρα. 

Περιγραφή

Σχεδιαστικά τα τορπιλοβόλα Τύπου 24 βασίζονταν στα προγενέστερα του Τύπου 23. Τα νεώτερα σκάφη ήταν ελαφρώς ταχύτερα και μεγαλύτερα σε διαστάσεις, είχαν όμως παρόμοιο οπλισμό.Gröner, p. 191 Είχαν ολικό μήκος 92,6 m (89 m στην γραμμή της ισάλου), πλάτος 8,65 m και μέσο βύθισμα 3,52 m. Το εκτόπισμά του ήταν 932 LT (947 t) με κανονικό (standard) φορτίο και 1319 LT (1340 t) με πλήρες. Το σύστημα πρόωσης απέδιδε έως και 23000 shp, με τη μέγιστη ταχύτητα πλεύσης να ανέρχεται σε 34 kn.Whitley 2000, p. 58 Η ακτίνα δράσης έφτανε τα 1997 ναυτικά μίλια με ταχύτητα πλεύσης 17 kn. Το πλήρωμα αποτελούνταν από 129 αξιωματικούς και ναύτες.Whitley 1991, p. 202

Όταν ναυπηγήθηκαν, τα τορπιλοβόλα της κλάσης αυτής ήταν οπλισμένα με τρία πυροβόλα των 105 mm, ένα μπροστά και δύο πίσω από την υπερκατασκευή. Επίσης διέθεταν δύο τρίδυμους  τορπιλοσωλήνες των 500 mmSieche, p. 237 και μπορούσαν να μεταφέρουν έως και 30 νάρκες. Μετά το 1931 οι τορπιλοσωλήνες αντικαταστάθηκαν από άλλους των 533 mm ενώ προστέθηκαν και δύο τετράδυμα αντιαεροπορικά πυροβόλα των 20 mm.Whitley 1991, pp. 47, 202; Whitley 2000, pp. 57–58

Επιχειρησιακή ιστορία
Η ναυπήγηση του Tiger ξεκίνησε στις 2 Απριλίου 1927 στο Βιλχελμσχάφεν, η καθέλκυσή του έλαβε χώρα στις 18 Μαρτίου 1928 και η ένταξή του σε υπηρεσία στις 15 Ιανουαρίου 1929. Αρχικά ανήκε στον 3ο Ημιστολίκο Τορπιλακάτων (γερμ. 3. Torpedoboot-Halbflottille) και στα τέλη του 1936 είχε ενταχθεί στον 2ο Στολίσκο Τορπιλοβόλων. Πραγματοποίησε πολλές αποστολές στην Ισπανία κατά την διάρκεια του Εμφυλίου. Τον Ιούνιο του 1938 μεταφέρθηκε στην 3ο Στολίσκο Τορπιλοβόλων ο οποίος μετονομάστηκε σε 6ο Στολίσκο την 1η Ιουλίου του ίδιου έτους.Whitley 1991, pp. 77–79

Λίγο πριν από την γερμανική εισβολή στην Πολωνία την 1η Σεπτεμβρίου 1939, που σηματοδότησε την έναρξη του Β΄ Παγκοσμίου Πολέμου, αρκετά από τα αντιτορπιλικά και τα τορπιλοβόλα του Kriegsmarine βρίσκονταν στην Βαλτική για εκπαίδευση. Τα ξημερώματα της 27ης Αυγούστου, συγκεκριμένα στις 02:34, το αντιτορπιλικό Z3 Max Schultz εμβόλισε από σφάλμα το Tiger εν μέσω συσκότισης. Η τορπιλάκατος βυθίστηκε στις 03:13, μάλιστα έχασαν τη ζωή τους δύο μέλη του πληρώματος και τραυματίστηκαν άλλα έξι. Τους ναυαγούς περισυνέλεξε το Max Schultz, το οποίο εξαιτίας της σύγκρουσης είχε υποστεί αβαρίες στην πλώρη χωρίς όμως να σημειωθούν ανθρώπινες απώλειες.Whitley 1991, p. 82

Παραπομπές

Βιβλιογραφία






Εξωτερικοί σύνδεσμοι


Κατηγορία:Τορπιλοβόλα Τύπου 24
Κατηγορία:Γερμανικά τορπιλοβόλα του Β΄ Παγκοσμίου Πολέμου